**VIK KYRKJELEGE FELLESRÅD**

**ÅRSMELDING 2024**

**Et bilde som inneholder himmel, utendørs, hus

Automatisk generert beskrivelse Et bilde som inneholder utendørs, bønnested, gress, kirke

Automatisk generert beskrivelse**

**Et bilde som inneholder himmel, gress, utendørs, bygning

Automatisk generert beskrivelse Et bilde som inneholder utendørs, fjell, gress, hus

Automatisk generert beskrivelse**

**Et bilde som inneholder tekst, utendørs, hus, hvit

Automatisk generert beskrivelse**

**Vik kyrkjelege fellesråd har ansvar for 5 kyrkjer og 7gravplassar:**

Vik kyrkje Vik gravplass  
 Arnafjord kyrkje Hopperstad gravplass  
 Vangsnes kyrkje Hove gravplass Feios kyrkje Arnafjord gravplass  
 Fresvik kyrkje Vangsnes gravplass  
 Feios gravplass  
 Fresvik gravplass

# Medlemmer i fellesråd

## Fellesråd frå 01.12.2023 – 31.12.2024 :

**Leiar** Turid Kristine Brekke Vik sokneråd

**Nestleiar** Brita Sissel Turvoll Vangsnes sokneråd

Nann Ingun Simlenes Fresvik sokneråd Endre Nese Arnafjord sokneråd Solrun Skogheim Feios Sokneråd Karen Helene Bøhn Melhus Sokneprest Roy Egil Stadheim Vik kommune sin representant

**Varamedlemmar**: Arnstein Fedje Linde Feios sokneråd  
 Gyda Bøtun Fresvik sokneråd  
 Marit Hanekam Vangsnes sokneråd  
 Oddvar Tryti Vik sokneråd  
 Olav Dale Arnafjord sokneråd Prost i Indre Sogn Prosti

Fellesrådet har i 2024 halde 5 møte (4 møter i 2023) og har handsama 29 saker (23 saker i 2023) . Kyrkjeverje er sekretær for rådet

## Tilsette fast stilling :

* Kyrkjeverje 50% stilling Marit J Andersen
* Kyrkjelydsarbeidar 100 % stilling vakant
* Kyrkjetenar/kyrkjegardsarbeider 80% stilling Nils Kvamme

10 % Jonathan Nahayo frå 15.8.23

* Organist 75 % stilling Krista Revsbech frå 1.3.23

## Medarbeidarar utan fast tilsetjing som arbeider etter tilkalling/timebetaling:

* Organist; Inger Marit Hove, Ole Agnar Helland
* Kyrkjetenarar : Henk Van Nierup og Britt Inger Rinde Eikeland i Fresvik og Feios, Jonathan Nahayo, Vik, Vangsnes, Arnafjord ( i tillegg til 10% fast)
* Klokkar ved gudstenester og gravferder og medverkande innan trusopplæring: Tove Svortevik Geithus
* Sommarvikarar til arbeid på gravplassane

# Prestetenesta:

* Sokneprest 100% stilling Karen Helene Bøhn Melhus
* Fengselsprest 50 % og prostiprest 50 % stilling Rasmus Clemens Bolstad Rustad. Frå 15.10.24 vart det kjøpt tenester frå Bjørgvin til trusopplæring og Rasmus vart engasjert i dette arbeidet i 40 %. Då vart fengselsprest stillingen redusert til 30 % og prostivikar til 30 %.

## Sokneråda:

Dei fem sokneråda legg fram eigne årsmeldingar for sine sokn. Leiarar frå sokneråda i 2024 :

|  |  |
| --- | --- |
| Sokeråd | 2024 |
| Arnafjord | Endre Nese |
| Vik | Reidunn Bolstad |
| Vangsnes | Brita Sissel Turvoll |
| Feios | Arnstein Fedje Linde |
| Fresvik | Kirsten Bøtun |

# Gjennomføring og tilbod

|  |  |  |  |
| --- | --- | --- | --- |
| Kyrkjelege handlingar | 2022 | 2023 | 2024 |
| Døypte | 25 | 14 | 19 |
| Gravferder | 32 | 42 | 34 |
| Konfirmantar | 26 | 21 | 29 |
| Vigsel | 6 | 6 | 6 |
| Tal søndagsgudstenester | 65 | 57 | 62 |
| Totalt tal gudstenester | 83 | 80 | 68 |
| Gjennomsnitt deltaking søndagsgudstenester | 47 | 43 | 41 |
| Gjennomsnitt deltaking alle gudstenester / inkl høgtid og konfirmasjon) | 47 | 47 | 46 |

Stort sett har drifta vore gjennomført som tidlegare år. Naturlege svingingar styrt av fødselstal og tal gravferder. Det er gledeleg at både innbyggarar i Vik og andre søkjer dåp og vigsel i kyrkjene våre. Nokre få gudstenester er flytta frå søndag til andre dagar, til dømes helgemesse som vart flytta til laurdag med god oppslutnad.

## Trusopplæring og konfirmantarbeid

Stillinga som kyrkjelydsarbeidar var vakant i 2024. Trass fleire utlysingar av ei full stilling, lukkast det ikkje oss å rekruttere. Dette påverkar naturleg aktiviteten og tilbodet særskilt til barn og unge. Hausten 2024 fekk fellesrådet ein avtale med Bjørgvin bispedøme om kjøp av tenester. Fengselsprest Rasmus Rustad gjekk då inn i arbeidet med trusopplæring i 40 % stilling med hovudfokus på styrking av konfirmantarbeidet og babysang. Avtalen gjeld til juni 2025.

Soknepresten har hatt ansvar for konfirmantundervisning felles for alle sokna. Det er god oppslutnad om konfirmasjons-tilbodet . Konfirmasjonsgudstenester vert halde i dei kyrkjene der konfirmanten soknar til.

Kvardagsskulen i Vik: Denne er leia av Karen Tangstad med Tove Geithus som medarbeidar. Denne frivillige tenesta er svært viktig og det er god oppslutnad om tilbodet til barn frå ca 3-års alder og oppover med eige tilbod til dei eldste.

Kvardagsskulen i Feios vart ikkje arrangert i 2024 grunna ressursmangel.

Babysang (tidlegare formiddagstreff) for baby/ små barn og vaksne kom i gang igjen i haust. Rasmus Rustad er ansvarleg og har med seg organist Krista Revsbech til song og musikk. Ein har også greidd å rekruttere to frivillige medarbeidarar til tiltaket.

Krølletreff og invitasjon til barn i ulike årskull / fasar har vore gjennomført.

Ungdomsklubb i Feios og Fresvik har vore arrangert av sokneråda i samarbeid med Trond Kråvik (Norks Luthersk Misjonssamband) og elevar frå Sygna. Tilbodet er ein kveld i månaden.

## Musikk og kultur

Det har vore tilbod om organist ved alle kyrkjelege handlingar i 2024. Både fast tilsett organist og vikarar har delteke. Det har også vore eigne salmekveldar og laurdagstreff. Det har vore samarbeid om å få på plass forsangar/ solistar/ kor ved gudstenester og andre kyrkjelege handlingar.

Også sommaren 2024 vart det arrangert musikkmesser 5 kveldar i Hove kyrkje. Vidar Vikøren og Arne Kirk Olden-Wikestad stod for organisering og gjennomføring saman med prest og andre gjeste-musikarar. Vel gjennomført og godt besøkt tiltak gjennom sommaren.

Kyrkjene har vore opna for konsertar både av lokale aktørar og andre som har leigd kyrkjene.

## Tiltak for vaksne og familiar

Det er to misjonsforeiningar i kyrkjelyden i Vik: Flatbygdi kvinneforeining og Kyrkjestova misjonslag. Denne organiserte også i 2024 Kyndelsmessebasaren.

Saman med Vik sokneråd inviterte fellesrådet «Gullkonfirmantar» til fest i september for dei som var konfirmert i Arnafjord, Vik og Vangsnes i 1974. God oppslutnad og glede ved å verta invitert.

# Vik kyrkjeleg fellesråd som gravplassmyndigheit.

Forvaltning av gravplassar er regulert av lov, sentrale forskrifter og lokal vedteken forskrift.

Arbeidet med å oppdatere dei elektroniske gravkarta våre held fram i. Ein har arbeidd vidare med harmonisering av digital oversikt av dei fysiske gravplassane. Tilbod om feste er sendt ut til dei som eig graver der fredingstida på 30 år er utgåt .

Vik kyrkjeleg fellesråd har ansvar for mange gamle gravplassar, og vedlikehald på desse er krevjande.. Me må finne ein standard på oppgradering og dagleg vedlikehald sommarhalvåret som er verdig. Kyrkjegardane kan ikkje samanliknast med privat hage. På dette området er det viktig å få ut informasjon til innbyggarane våre slik at deira forventningar harmoniserer med det fellesrådet har ressursar til. I 2024 fekk ein oppgradert utstyr til klypping av plen og verneutstyr til tilsette.

# Vedlikehald av kyrkjene

Vik kyrkjeleg fellesråd fekk i 2022 utarbeida ei skisse over behov for vedlikehald på alle kyrkjer. Denne gir ei oversikt over kva som bør prioriterast. Det er likevel mange små og store tiltak som vert utført gjennom året. Utfordringa er å få prioritere «må-oppgåvene» slik at me tek vare på bygg og anlegg og gir gode tenester der.

## Kyrkjetak:

Alle kyrkjene våre har skifertak. I Fresvik og Arnafjord er desse i god stand. I Feios, Vik og Vangsnes er der oppdaga vasslekkasje i variabel alvorsgrad. Kyrkjene i Vik, Vangsnes og Feios har alle det til felles at skiferheller ramlar ned på gravplassen tid om anna. For å vere på den sikre sida og unngå personskade, har ein mellombels sperra av deler av gravplassane . Dette medfører at utbetring av taka må framskundast. Vik kommunestyre løyvde midlar til prosjektering for 2025 og vidare i økonomiplanen i 2026 og 2027. gjennom anbod har Vik kyrkjeleg fellesråd avtale med arkitekt Thomas Beck om prosjektering av reperasjon av desse taka. Forprosjektet la grunnlag for at Vik kommune løyvde midlar i desember 2024- Søknad er sendt til Bjørgvin Bispedøme med kopi til riksantikvaren om godkjenning av tiltaka. Det er vedteke at fyrste prosjektet er Vangsnes kyrkje.

## Kyrkjedøra i Fresvik

Kyrkjedøra i Fresvik var svært malingsslitt og ikkje verdi ei hovuddør inn til kyrkja. Det vart vurdert at trevirke var elles i god stand, og arbeidet med oppussing av døra starta hausten 2024. Nils Kvamme stod ansvarleg for dette arbeidet. Døra vart demontert og skraping og måling vart utført i verkstaden i Vik. Etter grundig arbeid vart gamal måling fjerna og ny linoljemåling påført. Døra kom på plass igjen før jul og Fresvik har igjen ei fin dør i kyrkja.

## Universell tilkomst til Vik kyrkje «Ein inngang for alle»

Dette er eit prosjekt som starta i 2018 av Vik sokneråd. Prosjektering og planlegging stod stille i korona-perioden. I 2024 fekk me vidareført arbeidet, sluttført teikninga og fekk tiltaket godkjent hjå Vik kommune, fylkeskommunen og Bjørgvin bispedøme. Ved utlysing av konkurranse fekk me ein tilbydar på å bygge den nye inngangen. Vik kommune løyvde tilstrekkeleg midlar og arbeidet med bygging av «ein inngang for alle» ved Vik kyrkje startar i juni 2025.

# Handsama saker i Vik kyrkjeleg fellesråd

* Rekneskapsrapportar pr 30.4. og 31.8.
* Årsbudsjett og årsrekneskap
* Rekruttering i stilling som kyrkjelydsarbeidar og auka denne til 100%.
* Handsaming av plan for vedlikehald ved kyrkjer og gravplassar
* Reperasjon av kyrkjetak
* Universell tilkomst Vik kyrkje
* Revisjon av reglar for betaling ved utlån av kyrkjene

# Informasjon via kyrkjeblad, nettside og facebook

Gjennom informasjon til publikum på gravplassane om korleis stell og vedlikehald, med vekt på plenklypping, blir gjennomført. Som resultat har vi fått langt færre «enkeltklager» og det ser ut som publikum har forståing for våre val. «Helsing frå kyrkja» kom ut med 3 nummer i 2024. Eit viktig blad som me opplever vert lese og nytta som oppslagsverk. Bladet vert også lagra digitalt på Vik kyrkjeleg fellesråd eiga heimeside <https://www.vik.kyrkja.no/>. Her finn ein meir informasjon om ordningar , kalender over aktiviteten og korleis ta kontakt med kyrkjekontoret. Facebook vert også nytta, og har ein særskilt verdi ved raskt å få ut informasjon til «følgjarane» av @kyrkjeneivik

Årsresultat 2024

## Driftsrekneskap

Årsrekneskapen vert levert i ballanse. Aktiviteten er mindre i 2024 enn budsjettert. Dette skuldast vakant stilling og medfører eit mindreforbruk på løn inkl sosiale kostnader på kr 441 000. Det vart kjøpt tenester frå Bjørgvin bispedøme til trusopplæring på kr 83 000. Når det gjeld andre driftsutgifter, er det små variasjonar i høve budsjett.

Driftsinntektene er noko høgare enn budsjettert. Dette gjeld innkomne festeavgifter på totalt kr 81 000 og sal av tenester og utlån av kyrkjer på kr 38 000.

Tilskot til trusopplæring frå Bjørgvin vart i 2024 på kr 198 000 og tilskot frå Vik kommune på kr 2 900 000 til drift av fellesrådet.

Totalt er det i driftsrekneskapen registrert eit mindreforbruk på kr 465 000.

For å kunne levere eit årsrekneskap i ballanse, er mindreforbruk satt av i fond. Dette er fordelt i bundne fond festeavgift og trusopplæring og disposisjonsfond mindreforbruk 2024.

## Investeringsrekneskap

Vik kommune løyvde kr 300 000 i 2024 til planlegging/ prosjektering av rehabilitering av kyrkjetak, Prosjektet er ikkje ferdig og midlar er satt av . Det er også overført nokre midlar frå driftsrekneskapen til andre investeringsføremål.

Totalt er det avsatt kr 246 592 til vidareføring av prosjekta.

Årsrekneskapen er lagt fram for revisor til godkjenning

Vik 12.mars 2025

Marit J. Andersen, kyrkjeverje